# Bodominjärvi

### Wikipedia

Bodominjärvi talvella 2004

Bodominjärvi (ruots. Bodom träsk) on Keski-Espoossa Puotisten (ruots. Bodom) kaupunginosassa sijaitseva järvi. Järvessä on kaksi pientä saarta, Storören ja Lillören. Bodominjärven itäpuolella sijaitsee Matalajärvi (ruots. Grundträsk).

Bodominjärvi on lähellä Kehä III:a. Bodomille pääsee helposti autolla Kehä III:lta jäämällä pois Bembölen liittymässä ja ajamalla Kunnarlantietä pitkin pohjoiseen. Paikalle pääsee myös bussilla numero 86 Espoon keskuksesta.

Oittaalla, joka käsittää järven lounaisreunan tienoon, on suosittu yleinen hiekkaranta ja ulkoilualue. Järvi ympäristöineen tarjoaa lisäksi monenlaisia vaihtoehtoja vapaa-ajan viettoon. Kesäisin alueella toimii leirintäalue sekä maksullinen vesiliukumäki, myös esimerkiksi rantalentopallon pelaaminen on mahdollista. Oittaalla on lisäksi ympäri vuoden auki oleva, Espoon kaupungin omistama ja Suomen Ladun ylläpitämä Oittaan ulkoilukeskus, jossa on mm. ulkoiluvälinevuokraamo, 100 hengen ravintola, sauna ja oma laituri, jossa on talvisin virtausmoottorilla aikaansaatu avantouintimahdollisuus. Lisäksi Oittaalta lähtevät hyvin hoidetut, valaistut latuosuudet (kesäisin ulkoilijoiden suosimat lenkkipolut) joita pitkin pääsee aina keskuspuistoon tai Nuuksioon saakka.

## [muokkaa] Katso myös

- Bodominjärven murhat
- Children of Bodom

## [muokkaa] Aiheesta muualla

- Oittaan ulkoilukeskus

Koordinaatit: 60°15′23″N, 24°40′00″E

Haettu osoitteesta http://fi.wikipedia.org../../../b/o/d/Bodominj%C3%A4rvi.html

Luokat: Espoo | Suomen järvet

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Česky
- Deutsch
- English
- Italiano
- עברית
- Nederlands
- Português
- Svenska